**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Osme posebne sjednice Narodne skupštine Republike Srpske,**

**održane 27. juna 2023. godine**

Osma posebna sjednica Narodne skupštine Republike Srpske održana je 27. juna 2023. godine u Banjoj Luci.

Predsjednik Narodne skupštine Republike Srpske dr Nenad Stevandić (u daljem tekstu predsjednik) otvorio je Osmu posebnu sjednicu i konstatovao da postoji kvorum za rad, te da su odsustvo sa sjednice najavili narodni poslanici: Mirsad Duratović, Milan Milaković, Đorđe Vučinić, Maja Dragojević Stojić, Milan Radović, Saša Grbić, Andrea Gajić i Željko Dubravac.

Na početku sjednice predsjednik je obavijestio prisutne da će se raditi dok se ne iscrpi dnevni red Osme posebne sjednice Narodne skupštine Republike Srpske, a da će ***dan za glasanje***biti po okončanju rasprave o predloženoj tački dnevnog reda.

Na osnovu člana 170, stav 1 i člana 171 Poslovnika Narodne skupštine Republike Srpske (u daljem tekstu Poslovnik), sjednica je zakazana na zahtjev predsjednika Republike Srpske, predsjednika Narodne skupštine Republike Srpske, predsjednika Vlade Republike Srpske, srpskog člana Predsjedništva BiH iz Republike Srpske i narodnih poslanika.

Poslanici su usvojili

**DNEVNI RED**

1. **Prijedlog zakona o neprimjenjivanju odluka Ustavnog suda Bosne i Hercegovine – po hitnom postupku – prijedlog predsjednika Republike Srpske, narodnih poslanika i Vlade Republike Srpske**

**sa** (prisutno 65, glasalo 59) ***57 glasova za, dva protiv i nijedan poslanik se nije uzdržao od glasanja.***

**Ad – 1:**  **Prijedlog zakona o neprimjenjivanju odluka Ustavnog suda Bosne i Hercegovine – po hitnom postupku – prijedlog predsjednika Republike Srpske, narodnih poslanika i Vlade Republike Srpske**

U ime svih predlagača uvodno izlaganje podnio je Miloš Bukejlović, ministar pravde.

U poslaničkoj raspravi, učestvovali su: Milorad Dodik, predsjednik Republike Srpske, Igor Žunić, Vukota Govedarica, Radovan Višković, predsjednik Vlade Republike Srpske, Igor Crnadak, Srđan Todorović, Spomenka Stevanović, Nebojša Vukanović, Nenad Stevandić, Dragan Galić, Ramiz Salkić, Željka Cvijanović, srpski član Predsjedništva BiH iz Repubilke Srpske, Ranka Perić Romić, Srđan Mazalica, Ognjen Bodiroga, Vlado Đajić, Dragomir Vasić, Zagorka Grahovac, Nenad Lalović, Slaviša Marković, Pero Đurić, Mladen Ilić, Radislav Dončić i Milanko Mihajilica.

Krivi navod ili repliku, imali su: Nebojša Vukanović, Srđan Mazalica, Vukota Govedarica, Ramiz Salkić, Ognjen Bodiroga, Ranka Perić Romić i Igor Crnadak.

Povredu Poslovnika prijavio je Nebojša Vukanović.

Klub poslanika SDS podnio je amandman.

Klubovi poslanika SNSD, SP, DEMOS, US, NPS, poslaničke grupe SPS i DNS su podnijeli zaključke.

Klub poslanika PDP podnio je zaključak.

Zaključena je rasprava.

Završnu riječ o ovoj tački dnevnog reda dao je Miloš Bukejlović, ministar pravde.

*U* ***danu za glasanje***,27. juna 2023. godine*,* svoje odsustvo najavili su narodni poslanici: Mirsad Duratović, Milan Milaković, Đorđe Vučinić, Maja Dragojević Stojić, Milan Radović, Saša Grbić, Andrea Gajić, Željko Dubravac, Ramiz Salkić, Amir Hurtić, Nikolina Šljivić, Milutin Tasovac, Dijana Čekić, Tanja Vukomanović i Nebojša Drinić.

**Ad – 1: Prijedlog zakona o neprimjenjivanju odluka Ustavnog suda Bosne i Hercegovine – po hitnom postupku – prijedlog predsjednika Republike Srpske, narodnih poslanika i Vlade Republike Srpske**

Amandman Kluba poslanika SDS se prihvata.

**Odluka o prijevremenom stupanju na snagu Zakona o neprimjenjivanju odluka Ustavnog suda Bosne i Hercegovine usvojen je sa** (prisutno 65, glasalo 57) 5***7 glasova za, nijednim protiv i nijedan poslanik se nije uzdržao od glasanja.***

**Zakon o neprimjenjivanju odluka Ustavnog suda Bosne i Hercegovine usvojen je sa** (prisutno 65, glasalo 56) **56 *glasova za, nijednim protiv i nijedan poslanik se nije uzdržao od glasanja.***

**Zaključci Klubovi poslanika SNSD, SP, DEMOS, US, NPS, poslaničkih grupa SPS i DNS:**

1. Narodna skupština Republika Srpska zahtjeva da se u okviru 14 prioriteta ispostavljenih od strane EU prioritetno i hitno treba rješavati pitanje reforme Ustavnog suda BiH odnosno odlaska stranih sudija, i da se u okviru te reforme usvoji zakon o Ustavnom sudu BiH. Pored pitanja reforme Ustavnog suda BiH prioritet treba da bude i pitanje zatvaranja OHR-a. Narodna skupština Republike Srpske traži od svih svojih izabranih predstavnika da ne učestvuju u razgovorima o rješavanju bilo kojeg od ostalih prioriteta EU dok se ova dva ranije navedena prioriteta ne riješe.

2. Narodna skupština Republike Srpske zadužuje Vladu Republike Srpske da joj podnese Prijedlog zakona o dopuni Krivičnog zakonika Republike Srpske, kojim će biti propisano posebno krivično djelo postupanja suprotno odredbama Zakona o neprimjenjivanju odluka Ustavnog suda Bosne i Hercegovine.

3. Prema institucijama i organima Republike Srpske koji budu postupali suprotno odredbama Zakona o neprimjenjivanju odluka Ustavnog suda Bosne i Hercegovine, Narodna skupština Republike Srpske će donijeti zakone ili druge odgovarajuće pravne akte o preduzimanju mjera i radnji prema tim institucijama i organima, uključujući i mjere njihovog ukidanja.

4. Ovaj zaključak stupa na snagu narednog dana od dana objavljivanja u „Službenom glasniku Republike Srpske“.

**usvojeni su sa (prisutno 65, glasalo 57) *50 glasova za, nijednim protiv i sedam poslanika se uzdržalo od glasanja.***

***Zaključak Kluba poslanika PDP nije usvojen (prisutno 65, glasalo 16) 16 za, nijedan protiv i nijedan poslanik se nije uzdržao od glasanja.***

Predsjednik je zaključio Osmu posebnu sjednicu Narodne skupštine Republike Srpske.

U skladu sa članom 174, stav 10 Poslovnika sastavni dio ovog zapisnika je stenogram od 128 stranica, tonski i video-zapis Osme posebne sjednice Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Boran Bosančić Dr Nenad Stevandić***